Alitalia

Alitalia – Compagnia Aerea Italiana S.p. A. (ali (sparnai) ir Italia (Italija)) – buvusi Italijos oro linijų bendrovė, kuri 2008 m. perėmė bankrutavusią „Alitalia – Linee Aeree Italiane“ ir privačią „Air One“ bendroves. Veiklos pabaigoje „Alitalia“ buvo didžiausia oro linijų bendrovė Italijoje ir 19 pagal dydį visame pasaulyje. „Alitalia“ skraidino savo klientus 82 kryptimis, iš kurių 28 buvo vietinės ir 54 tarptautinės, 38-iose pasaulio šalyse.Flight Destinations  2021 m. spalio 15 d. kompanija nutraukė savo veiklą, o jos operacijas perėmė naujai įkurta valstybės valdoma kompanija „ITA Airways“.

Kompanijos būstinė buvo Fjumičine šalia šalies sostinės Romos. Pagrindiniu oro uostu įmonė naudojo Leonardo da Vinčio-Fiumičino oro uostą.

 Istorija 
2008 m. rugpjūčio 26 d. grupė Italijos verslininkų kartu su vienu pagrindinių šalies bankų „Intesa Sanpaolo“ įkūrė „Compagnia Aerea Italiana“ konsorciumą, kurio tikslas buvo supirkti kelias smulkias Italijos skrydžių bendroves ir bankrutuojančią „Alitalia – Linee Aeree Italiane S.p. A.“ oro linijų bendrovę. Jas visas sujungus buvo paliktas senasis pavadinimas „Alitalia“.Prospects for Alitalia bailout by CAI brighten as unions say yes 

2008 m. lapkričio 19 d. konsorciumas skyrė 1,052 milijardus eurų šalies vyriausybei ir bankroto bylos vykdytojams, kurie sutiko su šiomis sąlygomis ir „Alitalia“ išsaugojimu. 427 milijonai eurų buvo skirti apyvartinėms lėšoms, kiti 625 milijonai eurų pervesti į kompanijos sąskaitą.Boykott CAI (Alitalia+AirOne)

2009 m. sausio 13 d. naujoji „Alitalia“ pradėjo savo veiklą. Tuo metu „Compagnia Aerea Italiana“ pardavė 25 % įmonės akcijų „Air France-KLM“ holdingo bendrovei.

2010 m. sausio mėnesį kompanija minėjo savo vienerių metų sukaktį. Per pirmus veiklos metus „Alitalia“ aptarnavo 22 milijonus keleivių.ALITALIA: COLANINNO, 22 MLN PASSEGGERI NEL 2009. E QUEST’ANNO DI PIU' Po metų šis skaičius išaugo iki 23,4 milijonų per metus.Alitalia carried 23.4 million passengers in 2010  

2010 m. vasario 11 d. kompanija paskelbė, kad nuo vasaros sezono planuoja naudoti savo antrinę bendrovę „Air One“ kaip mažų sąnaudų oro bendrovę. Jos pagrindiniu oro uostu tapo Milano Malpensa oro uostas.

2010 m. liepos mėnesį „Alitalia“ kartu su „Air France“, „KLM“ ir „Delta Air Lines“ sudarė bendrą įmonę skrydžiams per Atlantą – taip šios įmonės dalinasi pelnu nuo šių skrydžių.Alitalia joins transatlantic joint venture 

2011 m. vasario 12 d. pasirodė pranešimai, jog „Alitalia“ planuoja jungtis su antra pagal dydį šalies oro linijų bendrove „Meridiana Fly“.Alitalia, Meridiana Fly Are in Merger Talks, Messaggero Reports

2014 m. rugpjūčio 8 d. antra pagal dydį JAE aviakompanija „Etihad Airways“ susitarė už 560 milijonų eurų nusiperkanti 49 procentus Alitalia akcijų.Esplora il significato del termine: «È arrivato il sì di Etihad», sempre più vicino l’accordo con Alitalia«È arrivato il sì di Etihad», sempre più vicino l’accordo con Alitalia

2017 m. balandį įmonės darbuotojai atsisakė susimažinti atlyginimus dėl sunkios kompanijos ekonominės būklės. Tuomet oro linijos paskelbė pradėsiančios bankroto procedūrą. Italijos vyriausybė suteikė leidimą pradėti bankroto procedūrą 2017 m. gegužės 2 d.Alitalia to Start Bankruptcy Process as Workers Spurn Bailout Šalies vyriausybei atsisakius nacionalizuoti avialinijas, jos buvo parduodamos aukcione. 2017 m. birželį savo norą pirkti „Alitalia“ paskelbė EasyJet.EasyJet confirms interest in Alitalia

2021 m. rugpjūčio 24 d. įmonė paskelbė, kad šių metų spalio 15 d. nutrauks savo veiklą. Kaip ir planuota, šią dieną kompanija nutraukė savo veiklą, o jos operacijas perėmė naujai įkurta valstybės valdoma kompanija „ITA Airways“.

 Šūkiai 
Per savo veiklą nuo 2009 m. įmonė naudojo daug įvairių šaukinių, iš kurių nebuvo išskirtas nei vienas kaip pagrindinis:

 „Voliamo dalla stessa parte“ (mes skrendame į tą pačią pusę)The „PEOPLE“ advertisements use the slogan „Voliamo dalla stessa parte“
 „Alitalia fa volare l’Italia“ (Alitalia leidžia Italijai skristi)The „Comfort“ and „Sapori“ ads use the slogan „Alitalia fa volare l’Italia“
 „Alitalia vola con te“ (Alitalia skrenda kartu su tavimi)The Alitalia „Per tutti è Alitalia“ ad uses the slogan „Alitalia vola con te“
 „Fatti per volare alto“ (Skirta skristi aukštai)Slogan: Fatti per volare alto
 „Alitalia, al lavoro per te“ (Alitalia, dirba su tavimi)Alitalia displays the slogan „Alitalia, al lavoro per te“ at its Hub, Rome Fiumicino Airport
 „Muoviamo chi muove l’Italia“ (Mes skraidiname žmones, kurie skatina Italiją vystytis)Alitalia colour scheme 
 „Malonumas skristi su sukurtu Italijoje“Alitalia’s homepage features the slogan „The pleasure of flying Made in Italy“ 

 Flotilė 
„Alitalia“ valdė šiuos oro lainerius: (pavadinimas, naudojami skrydžiams, užsakyti), 2014 m. rugsėjo mėn. duomenys.Alitalia Fleet Details and History 

 Airbus A319-100 – 22
 Airbus A320-200 – 45
 Airbus A321-100 – 11
 Airbus A330-200 – 10, 2
 Boeing 777-200ER – 10, 4

 Galerija 

 Šaltiniai 

Kategorija:Italijos oro linijų bendrovės
Kategorija:Buvusios oro linijų bendrovės